**APSTIPRINĀTS**

 ar Sabiedrības ar ierobežotu atbildību “LIMBAŽU SLIMNĪCA”

2025. gada 25. aprīļa valdes lēmumu

 (protokols Nr. 5; 1&)

**SABIEDRĪBAS AR IEROBEŽOTU ATBILDĪBU**

 **“LIMBAŽU SLIMNĪCA”**

**Reģ. Nr. 40003361616**

**VALDES NOLIKUMS**

Limbažos,

**2025**

1. **Vispārīgie jautājumi**
2. Sabiedrība ar ierobežotu atbildību “LIMBAŽU SLIMNĪCA” (turpmāk - Sabiedrība) Valdes nolikums, turpmāk Nolikums, nosaka Sabiedrības izpildinstitūcijas - valdes (turpmāk- Valde) darbības kārtību un principus.
3. **Valdes sastāvs un pārstāvības tiesības**
4. Valde ir Sabiedrības izpildinstitūcija, kura vada un pārstāv Sabiedrību.
5. Valde īsteno Sabiedrības pārvaldi saskaņā ar Latvijas Republikā spēkā esošo normatīvo aktu prasībām, Sabiedrības statūtiem, Nolikumu, dalībnieku sapulces lēmumiem, dalībnieka augstākās lēmējinstitūcijas apstiprinātiem kapitāla pārvaldības noteikumiem un citiem normatīviem aktiem un dokumentiem, kas regulē Sabiedrības darbību un pārvaldību. Tā atbild par visu Sabiedrības darbību, kā arī par normatīvajiem aktiem atbilstošu grāmatvedību.

# Valdes locekļu skaitu nosaka Sabiedrības statūtos, saskaņā ar Ministru kabineta noteikumiem atbilstoši sabiedrības lielumu raksturojošiem kritērijiem.

1. Sabiedrības valde sastāv no viena valdes locekļa.
2. Valdes locekli ieceļ uz tiesību aktos noteikto termiņu un atsauc, kā arī nosaka prokūrista (ja tāds ir), turpmāk- Prokūrists, tiesības, ar dalībnieku sapulces lēmumu, kas pieņemts tiesību aktos noteiktā kārtībā.
3. Valdes locekļu mēneša atlīdzību nosaka ar dalībnieku sapulces lēmumu, atbilstoši sabiedrības lielumu raksturojošiem kritērijiem, ievērojot Publiskas personas kapitāla daļu un kapitālsabiedrību pārvaldības likuma 79. panta un Ministru kabineta 04.02.2020. noteikumu Nr. 63 “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu, kā arī valdes un padomes locekļu mēneša atlīdzības maksimālo apmēru” prasības.
4. Valdes darbu organizē un vada Valdes loceklis.

# Sabiedrības valde nodrošina Sabiedrības darbību.

# Valdes kompetence

1. Sabiedrības valde pārstāv Sabiedrību, pārvalda un rīkojas ar Sabiedrības mantu un finanšu līdzekļiem atbilstoši Latvijas Republikas normatīvo aktu, Statūtu un šī Nolikuma prasībām, ievērojot dalībnieku sapulces lēmumus un Sabiedrības finanšu līdzekļus;
	1. nosaka Sabiedrības darbības pamatvirzienus, organizē Sabiedrības vidējā termiņa darbības stratēģijas izstrādi, nodrošina un atbild par tās izpildi;
	2. vadoties no veicamo darbu apjoma un sarežģītības, izstrādā un apstiprina Sabiedrības organizatorisko struktūru, struktūrvienību funkcijas un kompetenci, darbinieku skaitlisko un profesionālo sastāvu, kā arī darba samaksas sistēmu;
	3. organizē Sabiedrības grāmatvedības uzskaiti un nodrošina tās kārtošanu atbilstoši Latvijas Republikā spēkā esošo normatīvo aktu prasībām;
	4. nodrošina Sabiedrības gada pārskata sastādīšanu un iespēju to apstiprināt Latvijas Republikā spēkā esošajos normatīvajos aktos paredzētajā termiņā un kārtībā;
	5. iesniedz dalībniekam priekšlikumu par peļņas izlietojumu un dividendēs izmaksājamās peļņas daļu, t.sk., atspoguļojot informāciju par dividendēm dalībniekam;
	6. apstiprina Sabiedrības iekšējos normatīvos aktus un citus iekšējos dokumentus, saskaņā ar ārējiem normatīvajiem aktiem un Sabiedrības dokumentu vadību;
	7. nosaka Sabiedrības dokumentu parakstīšanas kārtību;
	8. pēc dalībnieka pieprasījuma jebkurā laikā sniedz dalībniekam informāciju un pārskatus par Sabiedrības finanšu stāvokli un saimniecisko darbību;
	9. nodrošina ikgadējā budžeta un investīcija plāna izstrādāšanu un iesniegšanu dalībniekam;
	10. izstrādā ikgadējo atskaiti par vidēja termiņa darbības stratēģijā noteikto finanšu un nefinanšu mērķu izpildi un nodrošina to iesniegšanu dalībniekam;
	11. reizi pusgadā izskata gada budžeta izpildi, nepieciešamības gadījumā veic budžetā grozījumus. Ja budžetā veikti grozījumi, tad tos iesniedz apstiprināšanai dalībniekam;
	12. reizi pusgadā izskata investīciju plāna izpildi un gadījumā, ja investīciju plāna finansēšanas avotu un ilgtermiņa ieguldījumu kopsumma mainās vairāk kā par 10%, veikt nepieciešamos grozījumus. Ja investīciju plānā veikti grozījumi, tad tos kopā ar valdes sēdes, kurā investīciju plāna grozījumi apstiprināti, protokolu iesniedz dalībniekam informācijai;
	13. nodrošina atskaišu un pārskatu iesniegšanu saskaņā ar normatīvajos aktos un dalībnieka augstākās lēmējinstitūcijas apstiprinātajos kapitāla pārvaldības noteikumos noteikto apjomu, kārtību un termiņiem;
	14. atbild par likuma „Par interešu konflikta novēršanu un valsts amatpersonu darbībā” izpildi un ievērošanu;
	15. pilda citus normatīvajos aktos, statūtos, dalībnieka sapulces lēmumos, dalībnieka augstākās lēmējinstitūcijas apstiprinātajos kapitāla pārvaldības noteikumos, pilnvarojuma līgumā, kapitāla daļu turētāja pārstāvja rīkojumos noteiktos pienākumus;
	16. papildus augstāk minētajam, pieņem lēmumus visos citos gadījumos, kas nodrošina un veicina Sabiedrības darbību un attīstību, izņemot tos, kurus saskaņā ar normatīvajiem aktiem un statūtiem pieņem dalībnieku sapulce.
2. Valdei ir tiesības:
	1. vadīt un pārstāvēt Sabiedrību;
	2. pārstāvēt Sabiedrību tiesiskajās attiecībās ar trešajām personām;
	3. slēgt darījumus, kas nepieciešami Sabiedrības darbības nodrošināšanai;
	4. iesniegt un saņemt dokumentus valsts un pašvaldību iestādēs, tiesās u.c. institūcijās;
	5. jebkurā laikā prasīt no Sabiedrības finansiālo pārskatu un iepazīties ar visām saimnieciskām darbībām;
	6. pārbaudīt Sabiedrības reģistrus un dokumentus, kā arī kasi un visu Sabiedrības mantu;
	7. sasaukt dalībnieku sapulci, ja to prasa Sabiedrības intereses;
	8. Sabiedrības ikdienas saimniecisko un steidzamo darbu veikšanai Valde var pilnvarot Sabiedrības darbiniekus Sabiedrības vārdā saņemt mantu un parakstīt dokumentus tādā apmērā, kāds ir nepieciešams to tiešo ikdienas saimniecisko darba pienākumu veikšanai.
3. Valdes locekļa pienākumi:
	1. vadīt Sabiedrības darbību, saskaņā ar Latvijas Republikā spēkā esošo normatīvo aktu prasībām, dalībnieku sapulces lēmumiem, Sabiedrības statūtiem, Nolikumu un citiem Sabiedrības iekšējiem normatīvajiem aktiem;
	2. novērst un nepieļaut būtisku zaudējumu rašanos Sabiedrībai;
	3. nodrošināt Sabiedrības materiālo vērtību uzskaiti un to apriti, atbilstoši Latvijas Republikā spēkā esošo normatīvo aktu prasībām;
	4. nodrošināt visu nodokļu un nodevu, kas saistīti ar Sabiedrības darbību, savlaicīgu nomaksu;
	5. ievērot noteiktos Sabiedrības finanšu līdzekļu izmantošanas ierobežojumus;
	6. organizēt grāmatvedību un finanšu pārskatu, lietvedības, statistisko atskaišu, pārskatu par Sabiedrības darbību sagatavošanu, saskaņā ar Latvijas Republikā spēkā esošo normatīvo aktu prasībām;
	7. sniegt Valdes ziņojumus dalībnieku sapulcēs;
	8. Sabiedrības vārdā un interesēs parakstīt līgumus, pilnvaras un jebkādus citus dokumentus, atvērt un slēgt kontus bankās, kā arī rīkoties ar Sabiedrības mantu, materiālajām vērtībām un naudas līdzekļiem dalībnieku sapulces un/vai Valdes noteikto ierobežojumu ietvaros;
	9. pārstāvēt Sabiedrību jebkura veida attiecībās ar trešo personu, t.sk. pārstāvēt Sabiedrību valsts, pašvaldību, tiesu u.c. administratīvajās iestādēs un institūcijās;
	10. pieņemt un atbrīvot no darba Sabiedrības darbiniekus;
	11. izdot rīkojumus par jautājumiem, kas saistīti ar Sabiedrības ikdienas darbības vadību un Sabiedrības darbības nodrošināšanu, atbilstoši Latvijas Republikā spēkā esošo normatīvo aktu prasībām.
4. **Valdes darbība**
5. Valde pilda savus pienākumus saskaņā ar normatīvajiem aktiem, Sabiedrības statūtiem, Nolikumu, dalībnieku sapulces un Valdes lēmumiem. Valdes loceklim savi pienākumi jāpilda kā krietnam un rūpīgam saimniekam.
6. Valde atbild par savu darbību saskaņā ar normatīvajiem aktiem un noslēgtajiem pilnvarojuma līgumiem, ievērojot augstus profesionālās rīcības un ētikas standartus, nodrošinot, lai tie tiktu vērsti pret korupciju, interešu konflikta situāciju nepieļaušanu ikdienas darbībā, prettiesisku iekšējās informācijas izmantošanu un jebkuru citu nelikumīgu un neētisku rīcību.
7. Valdes loceklis ievēro normatīvajos aktos noteiktos vispārējos un speciālos valsts amata savienošanas, kā arī ienākumu gūšanas, komercdarbības, dāvanu un ziedojumu pieņemšanas un citus ierobežojumus.
8. Valdes loceklis savā darbībā ievēro normatīvajos aktos noteiktos ierobežojumus darījumu slēgšanai ar saistītajām personām, kā arī konkurences aizliegumu.
9. Valdes loceklim ir tiesības ieņemt citu amatu, ja amatu savienošana nav pretrunā piemērojamiem normatīvajiem aktiem, nerada interešu konfliktu un ir saņemta dalībnieku sapulces atļauja.
10. Valdes loceklis neatbild par Sabiedrībai nodarīto zaudējumu, ja tas rīkojies saskaņā ar dalībnieku sapulces likumīgi pieņemto lēmumu.
11. Sabiedrība var atbrīvot valdes locekli no atbildības vai slēgt ar viņu izlīgumu, ja lēmumu par to pieņem dalībnieku sapulce.
12. Valdes loceklis ir atbildīgs par viņam noteikto pienākumu un uzdevumu kvalitatīvu un savlaicīgu izpildi.
13. Valdes loceklis nedrīkst pieņemt lēmumu vai piedalīties lēmuma pieņemšanā, vai veikt citas ar valdes locekļa pienākumu pildīšanu saistītas darbības, kas ietekmē vai var ietekmēt šī valdes locekļa, viņa laulātā, radinieka vai svaiņa interesēm, skaitot radniecību līdz otrajai pakāpei un svainību līdz pirmajai pakāpei vai darījumu partneru personiskās vai mantiskās intereses. Valdes loceklis, kas pārkāpj šīs prasības, atbild par Sabiedrībai nodarītajiem zaudējumiem.
14. Valdes loceklim savā darbībā ir jāizvairās no jebkādiem interešu konfliktiem un jābūt maksimāli neatkarīgam no jebkuriem ārējiem apstākļiem, ar vēlmi uzņemties atbildību par pieņemtajiem lēmumiem un jāievēro vispārpieņemtie ētikas principi, pieņemot jebkurus ar Sabiedrības darbību saistītus lēmumus.
15. Valdes locekļa pienākums ir novērst jebkādu, pat tikai šķietamu, interešu konfliktu rašanos savā darbībā. Pieņemot lēmumus, valdes loceklis vadās no Sabiedrības interesēm un neizmanto Sabiedrībai izvirzītos sadarbības piedāvājumus personīgā labuma gūšanai.
16. Valdes loceklim gadā ir tiesības uz atpūtas dienām (attaisnotu prombūtni) 4(četru) kalendāro nedēļu apmērā, neskaitot svētku dienas, ja tas netraucē vai neaptur Sabiedrības darbu vai Sabiedrības valdes lēmumu pieņemšanu. Atpūtas dienas tiek piešķirtas pamatojoties uz Sabiedrības dalībnieka lēmuma pamata.
17. **Valdes lēmumu pieņemšana**
18. Valde lēmumus pieņem Valdes sēdēs.
19. Valdes sēdes notiek pēc vajadzības, bet ne retāk kā vienu reizes mēnesī.
20. Valdes sēdes sasauc Valdes loceklis.
21. Valdes loceklis un dalībnieki, norādot pamatojumu, ir tiesīgi pieprasīt ārkārtas (neplānotas) Valdes sēdes sasaukšanu, un Valdes loceklim ir pienākums sasaukt ārkārtas (neplānotu) Valdes sēdi 1 (vienas) darba dienas laikā no šāda pieprasījuma saņemšanas.
22. Valdes sēdes var notikt:
	1. klātienē Sabiedrības juridiskajā adresē, vai citā norises vietā;
	2. neklātienē ar telekomunikāciju līdzekļu starpniecību, ievērojot klātienes Valdes sēžu sasaukšanas un norises organizēšanas kārtību.
23. Valde ir lemttiesīga, ja tās sēdē piedalās 1 (viens) valdes loceklis.
24. Valde lēmumus pieņem vienbalsīgi.
25. Gadījumā, ja veidojas interešu konflikts, kura dēļ Valde nevar pieņemt Sabiedrībai darbībai nozīmīgu lēmumu, Valde par to ziņo dalībniekam.
26. Valdes sēdes ir atklātas, izņemot, ja Valdes sēdē izskata jautājumus, kas satur konfidenciālu informāciju, saskaņā ar Nolikuma VII. Nodaļu „Konfidencialitāte”, informāciju, kas ir valsts noslēpums, vai informācijai noteikts ierobežotas pieejamības informācijas statuss.
27. Valdes sēdēs ar padomdevēja tiesībām vai paskaidrojumu sniegšanai var uzaicināt piedalīties Sabiedrības darbiniekus, ekspertus un citas personas. Dalībniekam un tā par kapitāla pārvaldību atbildīgajam darbiniekam ir tiesības piedalīties jebkurā Valdes sēdē bez balsstiesībām.
28. Valdes sēdes tiek protokolētas. Protokols noformējams atbilstoši Publiskas personas kapitāla daļu un kapitālsabiedrības pārvaldības likuma 83.panta nosacījumiem.
29. Valdes sēdes vada Valdes loceklis.
30. Valdes sēdes protokolē Valdes nozīmēts Sabiedrības darbinieks (turpmāk - Protokolētājs).
31. Valdes sēdē izskatāmie jautājumi tiek izskatīti darba kārtībā norādītājā secībā.
32. Valdes loceklis sava attieksme pret izlemjamo jautājumu jāizsaka balsojot “par”, vai “pret”, (mutiski izsakot skaidri un nepārprotami).
33. Valdes locekļa balsošana Valdes sēdēs par izlemjamo jautājumu notiek atklāti.
34. Valdes locekļa viedoklis par Valdes lēmumu pēc viņa pieprasījuma ierakstāms Valdes sēdes protokolā.
35. Valdes sēdē izskatāmos jautājumus var ierosināt Valdes loceklis, par attiecīgā jautājuma virzību atbildīgā persona, kas noteikta ar atsevišķu Valdes lēmumu, Sabiedrības dalībnieki.
36. Informāciju par Sabiedrības valdes sēdi, norādot norises laiku un darba kārtību, elektroniskā veidā (uz e-pastu) ne vēlāk kā 1 (vienu) darba dienu pirms sēdes nosūta dalībniekam vai tā darbiniekam, kas atbildīgas par kapitāla pārvaldību.
37. Valdes sēžu protokolus paraksta sēdes Protokolētājs un Valdes loceklis ne vēlāk kā 5 (piecu) darba dienu laikā no attiecīgās valdes sēdes norises. Protokola atvasinājuma pareizību apliecina visas tās personas, kuras parakstīja oriģinālu.
38. Valdes sēdē pieņemtā dokumenta tekstā pirms tā parakstīšanas var izdarīt tikai tos grozījumus un papildinājumus, kas norādīti sēdes protokolā, kā arī redakcionālus labojumus.
39. Protokolētājs ir atbildīgs par precīzu Valdes sēdes gaitas atspoguļošanu protokolā un Valdes lēmumu precīzu atbilstību protokolā ietvertajam lēmumam, savlaicīgu lēmuma noformēšanu un nogādāšanu personām, kurām lēmums ir saistošs.
40. Valdes lēmumi stājas spēkā ar pieņemšanas dienu, ja lēmumā nav norādīts cits tā spēkā stāšanās laiks.
41. Valdes lēmumi un norādījumi ir saistoši Valdes loceklim, visiem Sabiedrības darbiniekiem.
42. Valdes sēdes protokolus Protokolētājs uzskaita un reģistrē. Protokolu oriģināli, kas parakstīti papīra veidā, un ar tiem saistītie dokumenti glabājas pie Protokolētāja, līdz to nodošanai arhīvā, un elektroniski parakstītie protokoli un dokumenti glabājas saskaņā ar Latvijas Republikā spēkā esošo normatīvo aktu prasībām.
43. Parakstītā Valdes sēdes protokola norakstu 5 (piecu) darba dienu laikā no tā parakstīšanas brīža nosūta dalībniekam.
44. Valdes sēdē izskatīšanai iesniegtiem lēmumu projektiem un tiem pievienotai informācijai jābūt secīgai, īsai un attiecinātai uz izskatāmā jautājuma lietas būtību, izvirzītiem mērķiem un uzdevumiem, precīzi formulētiem, norādot izpildes termiņus un konkrētus izpildītājus.
45. **Valdes lēmumu izpildes kontrole**
46. Kontrolei ir pakļauti Valdes lēmumi un norādījumi, kuros formulēti konkrēti uzdevumi, izpildītāji un izpildes termiņi.
47. Par Valdes lēmuma vai norādījuma izpildi ir atbildīgi tajos norādītie darbinieki atbilstoši viņu kompetencei. Informāciju par Valdes lēmumu un norādījumu izpildes gaitu atbildīgie darbinieki iesniedz Valdei.
48. Valdes lēmumi un norādījumi ir obligāti Valdes loceklim, visas Sabiedrības struktūrvienību vadītājiem un darbiniekiem.
49. Valdes lēmumu izpildes kontroli nodrošina Valdes loceklis.
50. **Konfidencialitāte**
51. Par konfidenciālu informāciju uzskatāma informācija, kas skar Sabiedrības komercdarbību, ja to reglamentē Latvijas Republikā spēkā esošie normatīvie akti, vai par to pieņemts Valdes vai Dalībnieka lēmums.
52. Informācijas, kas Sabiedrībā ir kvalificēta kā konfidenciāla, neizpaušanu nodrošina visas personas, kurām ir pieejas tiesības šai informācijai.
53. **Nobeiguma jautājumi**
54. Visā, ko nereglamentē Nolikums, Valdes locekļi vadās no Latvijas Republikā spēkā esošo normatīvo aktu prasībām, Sabiedrības statūtiem un dalībnieku sapulces lēmumiem.
55. Grozījumus Nolikumā var izdarīt pēc Sabiedrības Valdes vai dalībnieka priekšlikuma. Grozījumi Nolikumā stājas spēkā ar dienu, kad tie apstiprināti ar Valdes lēmumu vai lēmumā norādītajā datumā.
56. Ar šī Nolikuma spēkā stāšanos juridisko spēku zaudē 2022. gada 28. septembra “Sabiedrības ar ierobežotu atbildību „Limbažu slimnīca” Valdes nolikums”.

Valdes locekle L. Česle

Sagatavoja

juriste R. Deiča

Tālr. 26108080